**Декоративно патиниращо покритие на водна основа с ефект на античен рустиков зид**

ХАРАКТЕРИСТИКИ:

Декоративен патиниращ воден продукт на основата на акрилни смоли, микросфери и специални добавки. **SABBIA** придава на повърхностите, върху които се полага, много характерния декоративен ефект „рустиков античен зид”, притежава добра степен на запълване, като замаскирва евентуалните неравности и дефекти на носещата основа, има повишена степен на износоустойчивост.

Притежава добра еластичност и сцепление, не е запалим, на водна основа е и следователно, не е вреден за хората и околната среда, може да се мие.

ОБЛАСТИ НА ИЗПОЛЗВАНЕ:

Финално покритие за интериорно обзавеждане, полага се върху стени и тавани на зидария, строителна мазилка, бетон, цимент, гипс и производните му, гипсокартон, стари бои, дърво, мазонит (вид шперплат), фаезит (звукоизолационен дървесно-влакнест материал), изпечени и двойноизпечени керамични покрития, хартия, картон и др.

ПОДГОТОВКА НА НОСЕЩИТЕ ОСНОВИ:

Носещите основи трябва да бъдат с възможно най-малко недостатъци.

Да се остържи, изчетка и премахне старата боя или не добре закрепени части от мазилката. Да се осигури здрава, суха и чиста повърхност. Да се отстранят предварително евентуални просмуквания на влага. Да се подмажат евентуални пукнатини и цепнатини, да се загладят неравностите. Да се нанесе една първа ръка с **PRIMER A CONCENTRATO**, разреден с вода в съотношение 1:4 и положен, така че добре да насити повърхността. Да се нанесе една ръка със **SETA**, висококачествена миеща се акрилна глазура за зидария, имаща сатенен ефект, използваща се за интериор, за леки цветови тоналности или с **MURALEX** – за средни и силни цветови тоналности, разреден с вода до 5 – 10 % в обем, с помощта на четка, валяк или безвъздушен пистолет и да се изчака 8 – 12 часа преди следващото полагане. След това да се нанесат две ръце **SABBIA**, готов за употреба.

ПРИЛАГАНЕ:

Полага се с четка или със специална ръкавица и се пристъпва към полиране с подходяща шпакла от PVC.

Полагане с четка и шпакла:

Да се нанесе една първа ръка от **SABBIA**, като се използва четка тип *spalter* или пък широка четка (баданарка). Да се разпредели продукта по повърхността с помощта на редуващи се нагоре-надолу движения, регулирайки количеството да бъде равномерно. След около 2 – 3 часа, да се нанесе по същия начин, втора ръка от **SABBIA**; да се изчака няколко минути и преди пълното изсъхване, да се заглади повърхността, като се използва подходяща шпакла от PVC.

Полагане със специална ръкавица и шпакла:

Да се потопи ръкавицата в съда със **SABBIA** и да се нанесе продукта върху повърхността с въртеливи движения, докато се постигне подходящо равномерно финално покритие. След около 2 – 3 часа, да се нанесе по същия начин, втора ръка от **SABBIA**; да се изчака няколко минути и преди пълното изсъхване, да се заглади повърхността, като се използва подходяща шпакла от PVC.

Заглаждането позволява да се намалят евентуални натрупвания и увеличава ефекта на побеляване, характерен за **SABBIA**. Най-добри резултати се постигат, като се поддържа минимален ъгъл между шпаклата и работната повърхност.

ПРЕПОРЪКИ:

* **Преди употреба, продуктът трябва да се разбърка старателно.**
* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**РАЗХОДНА НОРМА** 4 – 6 m2/l = 0.170 – 0.250 l/m2 в зависимост от техниката на полагане

**ОПАКОВКА** 4 l и 1 l

**СЪХРАНЕНИЕ** в здраво запечатани опаковки, защитени от замръзване – до 12 месеца и повече.

**ЦВЕТОВЕ** *30 цвята Collezione SABBIA*

**Класификация в съответствие със Законодателно постановление No 161 от 27.03.2006 г.:**

1) Оцветяване за постигане на декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2007 г. = 300 g/l

 от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

110 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0812** **SABBIA** за полагане с четка и шпакла |

Полагане на **SABBIA**, декоративно патиниращо водно покритие със специфичен ефект на античен рустиков зид, на основата на акрилни смоли, микросфери и специални добавки, осъществява се чрез първа ръка от **SABBIA**, като се използва четка тип *spalter* или широка четка (баданарка), разпределяйки продукта по повърхността посредством редуващи се нагоре-надолу движения, регулирайки количеството да бъде равномерно; след около 2 – 3 часа, се прилага втора ръка **SABBIA** по същия способ; изчаква се няколко минути и преди напълно да изсъхне продукта, се заглажда повърхността с помощта на съответната шпакла от PVC; предварително се полага една ръка със **SETA** или **MURALEX**, върху подходящо подготвената носеща основа.

|  |
| --- |
| КРАТКО ОПИСАНИЕ НА АРТ. **0812** **SABBIA** за полагане със специална ръкавица и шпакла |

Полагане на **SABBIA**, декоративно патиниращо водно покритие със специфичен ефект на античен рустиков зид, на основата на акрилни смоли, микросфери и специални добавки, осъществява се като се използва специална ръкавица за нанасяне на продукта по повърхността посредством въртеливи движения, до постигане на подходящо еднородно финално покритие; след около 2 – 3 часа, се прилага втора ръка **SABBIA** по същия способ; изчаква се няколко минути и преди напълно да изсъхне продукта, се заглажда повърхността с помощта на съответната шпакла от PVC; предварително се полага една ръка със **SETA** или **MURALEX**, върху подходящо подготвената носеща основа.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica